বৈঠক শেষে পরিকল্পনা মন্ত্রী আ হ ম মুস্তফা কামাল সাংবাদিকদের ব্রিফকালে বলেন, জলবায়ুর পরিবর্তনের বিরূপ প্রভাবসহ নানা প্রাকৃতিক দুর্যোগে পানির স্তর নিচে নেমে যাচ্ছে। এ জন্য সুপেয় পানির ক্রমবর্ধমান চাহিদা পূরণে বৃষ্টির পানি সংরক্ষণ করে তা প্রক্রিয়াকরণের মাধ্যমে বিশুদ্ধ পানির চাহিদা মেটাতে এ প্রকল্প নেয়া হয়েছে। প্রকল্পটি বাস্তবায়িত হলে দেশের প্রত্যন্ত অঞ্চলের ৮৮ শতাংশ মানুষ সুপেয় পানির সুবিধা পাবে।